
Binom Thue egyenletek és alkalmazásaik negyedfokú gyökbővítések monogenitásának vizsgálatában

A dolgozat célja negyedfokú binom Thue egyenletek megoldásait felhasználva negyedfokú gyökbővítések hatvány egész bázisait kiszámítani. Ugyanezt a kérdést nemcsak az abszolút esetben (egész számok fölött), hanem a relatív esetben (másodfokú algebrai számtest felett) is vizsgáljuk.
A klasszikus Thue egyenletekkel kapcsolatosan ismert, hogy általában csak néhány, abszolút értékben kicsi megoldásuk van. Ezért nagyszámú egyenlet megoldásainak keresésére hatékonyan használható Pethő Attila „kis” megoldások kiszámítására vonatkozó algoritmusa. A dolgozatban ezen algoritmus optimalizált változatát alkalmazzuk |xn- myn|=1  típusú binom Thue egyenletekre, n=3,4,5,7,11,13,17,19,23,29 kitevők mellett, 107 -nél kisebb m-ekre. Ezen rendkívüli méretű, szuperszámítógéppel végrehajtott számítás eredményét a dolgozat végén szerepeltetjük.
Az algebrai számelmélet klasszikus problémaköre számtestek 1,x, x2,...,xn-1 típusú hatvány egész bázisai létezésével és kiszámításával kapcsolatos. A dolgozatban megmutatjuk, hogy negyedfokú gyökbővítések esetén a hatvány egész bázisok kiszámítása visszavezethető negyedfokú binom Thue egyenletek megoldására. Ilyen módon m<107 -re kiszámítjuk az m1/4  által generált számtest hatvány egész bázisainak generátorait.
Gaál István eredménye lehetővé teszi relatív Thue egyenletek „kis” megoldásainak gyors kiszámítását. Ennek felhasználásával képzetes másodfokú számtestek feletti relatív negyedfokú binom Thue egyenleteket oldottunk meg m1/4 által generált relatív negyedfokú gyökbővítés relatív hatvány egész bázisainak generátorait.



